На основу члана 18 и члана 19 став 2 тачка 1 Закона о култури („Сл.лист ЦГ“ бр. 49/08, 16/11, 40/11 и 38/12), члана 9 Одлуке о организовању ЈУ Центар за културу Беране („Сл.лист ЦГ“-Општински прописи бр. 9/09, 29/09), Савјет ЈУ Центар за културу Беране, на сједници одржаној дана 12. 10. 2023. године, донио је

**С Т А Т У Т**

**ЈАВНЕ УСТАНОВЕ ЦЕНТАР ЗА КУЛТУРУ БЕРАНЕ**

**I ОПШТЕ ОДРЕДБЕ**

**Оснивач**

**Члан 1**

Оснивач Центра за културу Беране је Општина Беране ( у даљем тексту: Оснивач).

ЈУ Центар за културу Беране ( у даљем тексту Центар за културу), организована је као установа чија је дјелатност од јавног интереса.

Центар за културу је правно лице које самостално обавља дјелатност за коју је основано.

**Члан 2**

Оснивачка права и заштиту јавног интереса у Центру за културу Оснивач остварује и обезбјеђује у складу са законом и Одлуком о организовању Јавне установе ЈУ Центар за културу Беране.

**Предмет**

**Члан 3**

Овим Статутом ближе се одређује назив, адреса и сједиште установе; дјелокруг рада органа управљања и руковођења; услови и поступак за избор и за разрјешење директора установе; општи акти установе, начин њиховог доношења; финансирање рада; начин утврђивања кандидата из реда запослених за именовање члана органа управљања; начин утврђивања предлога за разрјешење члана Савјета из реда запослених радника; јавност рада и друга питања од значаја за рад Центра за културу.

Сагласност на Статут Центра за културу даје СО Беране.

**II НАЗИВ И СЈЕДИШТЕ**

**Назив установе**

**Члан 4**

Центар за културу послује под називом: Јавна установа Центар за културу Беране, са потпуном одговорношћу.

**Сједиште и адреса**

**Члан 5**

Сједиште Центра за културу је у Беранама, Улица Беранско – андријевачког батаљона број 13.

**Статус**

**Члан 6**

Центар за културу има својство правног лица и самостално иступа у правном промету у своје име и за свој рачун са потпуном одговорношћу.

Центар за културу има свој жиро рачун.

Дјелови установе немају својство правног лица.

**Печат и штамбиљ**

**Члан 7**

Центар за културу има свој печат и штамбиљ.

Печат је округлог облика, пречника 32 мм, са грбом Црне Горе у средини, текстом у првом кругу „ЈУ Центар за културу Беране“ и у другом „Општина Беране – Беране“. Текст на печату исписан је ћириличним писмом у концентричним круговима.

Штамбиљ за отпремање аката је правоугаоног облика, димензија 9,5 цм х 5,5 цм, са текстом исписаним ћирилицом: „Црна Гора, Јавна установа Центар за културу Беране“, са празним простором за упис броја акта и датумом завођења, исписаним хоризонтално у пет редова.

Штамбиљ за пријем аката је правоугаоног облика, димензија 8,8 цм х 4,8 цм, са текстом исписаним ћирилицом: „Црна Гора, Јавна установа Центар за културу Беране“ исписаним хоризонтално у два реда, са празним простором за упис датума пријема акта исписаним хоризонтално у једном реду, орг.јединицом, јединственим класификационим знаком, редним бројем, прилогом и вриједношћу исписаним вертикално у пет редова.

**III ДЈЕЛАТНОСТ**

**Члан 8**

Дјелатности Центра за културу су услуге као што су:

* Организовање и унапређивање културно умјетничке дјелатности и културног живота у општини;
* Организовање и приређивање културно умјетничких програма, позоришних представа, музичких програма, књижевних вечери и ликовних изложби;
* Организовање фестивала и манифестација општинског, државног и међународног значаја, културно-образовног карактера;
* Организовање пригодних програма поводом обиљежавања значајних државних празника, јубилеја и слично;
* Унапређивање аматерског културно-умјетничког стваралаштва;
* Библиотечка дјелатност;
* Филмска дјелатност;
* Издавачка дјелатност;
* Сарадња са другим установама и организацијама из области културе;
* Друге послове које Оснивач стави у надлежност Центра за културу.

**IV ОРГАНИЗАЦИЈА И ПОСЛОВАЊЕ**

**Члан 9**

Центар за културу се организује на начин који обезбјеђује успјешно извршавање обавеза из дјелатности културе.

**Члан 10**

Центар за културу вршење дјелатности из члана 8 Статута организује у оквиру организационих јединица:

* Заједничка служба;
* Служба за културно-умјетничку, сценску и биоскопску дјелатност;
* Народна библиотека „Др Радован Лалић“;
* Спомен кућа „Војвода Гавро Вуковић“.

**Члан 11**

Унутрашња организација Центра за културу и начин вршења конкретних послова уређују се ближе Правилником о унутрашњој организацији и систематизацији радних мјеста са описом послова.

Правилник доноси Савјет Центра за културу на предлог директора.

**Члан 12**

Доношењем Програма рада и утврђивањем програмских активности, Центар за културу обезбјеђује континуирано и несметано обављање дјелатности ради којих је основан.

Програм рада Центра за културу мора бити прилагођен потребама грађана и могућностима Оснивача.

**Члан 13**

Програм рада доноси Савјет на предлог директора.

Статут и Програм рада се достављају Скупштини Општине на усвајање.

**Члан 14**

Директор Центра за културу је дужан, у оквиру својих права и обавеза, да прати, усмјерава и оцјењује остваривање програма рада и активности и у том циљу предузима одговарајуће мјере за чије је спровођење одговоран.

**V ОРГАНИ УПРАВЉАЊА И РУКОВОЂЕЊА**

**Члан 15**

Органи управљања и руковођења Центра за културу су:

* Савјет Центра за културу и
* Директор

**Савјет Центра за културу**

 **Члан 16**

Центром за културу управља Савјет Центра за културу.

Савјет Центра за културу :

1. Доноси Статут Центра за културу;
2. Утврђује пословну политику и програмску концепцију развоја Центра;
3. Доноси Програм рада Центра;
4. Усваја умјетнички програм и правила остваривања умјетничког програма Центра;
5. Доноси акт о унутрашњој организацији и систематизацији радних мјеста и друге опште акте Центра за културу;
6. Бира и разрјешава директора Центра за културу;
7. Бира и разрешава умјетничког директора Центра;
8. Усваја извјештаје о раду и извјештаје о финансијском пословању Центра за културу;
9. Одређује цијене производа и услуга које Центар за културу пружа;
10. Предлаже Оснивачу статусне промјене;
11. Доноси Пословник о раду;
12. Врши и друге послове у складу са законом, статутом и другим општим актима.

**Члан 17**

Савјет Центра за културу има предсједника и четири члана, од којих је један из реда запослених у Центру за културу.

**Члан 18**

Предсједника и чланове савјета Центра именује и разрешава Скупштина Општине Беране.

Мандат предсједника и чланова Савјета траје 4 године.

За члана савјета, осим члана Савјета из реда запослених, именује се стваралац или стручњак из области која је од значаја за развој културе.

**Именовање члана из реда запослених**

**Члан 19**

Организација Синдиката Центра за културу предлаже три кандидата из реда запослених ради именовања за члана Савјета и спроводи поступак тајног гласања у којем учествују сви запослени.

За члана Савјета се предлаже онај кандидат, за којег је гласало више од половине укупног броја запослених.

**Заступање интереса запослених**

**Члан 20**

Члан Савјета уз реда запослених заступа интересе запослених на начин шпо:

1. Захтијева да се питања од значаја за запослене разматрају на сједницама Савјета;
2. Презентује Савјету иницијативе, предлоге и сугестије запослених у односу на питања из његове надлежности и о томе благовремено обавјештава запослене;
3. Заступа ставове запослених у вези нацрта и предлога општих аката и других материјала.

**Члан 21**

Предсједнику и члановима Савјета припада накнада за рад, коју појединачним актом утврђује Оснивач.

**Разрјешење предсједника и члана Савјета**

**Члан 22**

Предсједник и члан Савјета Центра за културу може бити разријешен прије истека мандата, ако:

* поднесе оставку;
* поступа супротно закону или Статуту Центра за културу;
* не врши дужност дуже од шест мјесеци;
* је правоснажно осуђен на безусловну казну затвора.

Образложени предлог за разрjешење предсједника и чланова Савјета подноси се у писаној форми Савјету Центра за културу.

О престанку мандата због оставке или опозива одлучује Оснивач.

**Разрјешење члана Савјета из реда запослених**

**Члан 23**

Члан Савјета из реда запослених може бити разријешен прије истека мандата и у случају ако не заступа интересе запослених на начин утврђен Статутом установе.

Иницијативу за његово разрјешење подноси трећина од укупног броја запослених или надлежни орган организације синдиката.

Поступак гласања спроводи организација синдиката.

О иницијативи се изјашњавају сви запослени, тајним гласањем.

Предлог за разрешење члана Савјета из реда запослених утврђен је ако је за предлог гласало више од половине укупног броја запослених.

**Рад и одлучивање Савјета**

**Члан 24**

Савјет ради и одлучује на сједницама.

Сједнице се одржавају по потреби, а конститутивну сједницу Савјета сазива директор у договору са предсједником Савјета у року од 30 дана од дана именовања Савјета.

Савјет пуноважво одлучује ако сједници присуствује предсједник Савјета.

Савјет пуноважно одлучује ако сједници присуствује више од половине чланова Савјета.

Савјет доноси одлуке о питањима из свог дјелокруга рада, већином гласова.

Ближе одредбе о начину рада и одлучивања Савјета уређују се Пословником о раду Савјета.

**Предсједник Савјета**

**Члан 25**

Предсједник Савјета:

* сазива сједницу и руководи њеним радом;
* потписује одлуке и друга акта која доноси Савјет;
* стара се о примјени Пословника о раду Савјета;
* стара се о благовременом извршавању Програма рада;
* врши остале послове које му повјери Савјет.

**Члан 26**

Савјет може организовати и своја радна тијела, комисије, чији се задаци, састав и број чланова одређују актом Савјета.

**Директор Центра за културу**

**Члан 27**

Орган руковођења Центра за културу је директор.

Директор Центра за културу:

1. Предлаже Статут;
2. Организује рад и води пословање;
3. Представља и заступа Центар за културу;
4. Предлаже пословну политику и програмску конепцију Центра;
5. Организује и руководи процесом рада и води пословање Центра за културу;
6. Предлаже акт о унутрашњој организацији и систематизацији послова у Центру за културу и друге опште акте које доноси Савјет;
7. Предлаже Програм рада и финансијски план Центра за културу;
8. Подноси Савјету Центра за културу и Оснивачу Извјештај о раду и Извјештај о финансијском пословању;
9. Стара се о о обезбјеђивању услова и средстава за остваривање Програма рада Центра;
10. Извршава одлуке Савјета Центра за културу;
11. Доноси опште акте који нису у надлежности Савјета Центра за културу;
12. Одговоран је за законитост рада Центра за културу;
13. У складу са законом, до одлуке надлежног органа обуставља од извршења одлуке Савјета Центра за културу за које сматра да су незаконите;
14. Поставља и разрјешава руководиоце унутрашњих организационих јединица;
15. Одлучује о заснивању и престанку радног односа у Центру за културу;
16. Врши друге послове у складу са законом, Статутом и другим општим актима.

**Члан 28**

За директора Центра за културу може бити именовано лице које поред општих услова предвиђених законом испуњава и посебне услове:

* Да има високу стручну спрему, VII/1 ниво образовања, факултет друштвених наука (240 ЦСПК);
* Да има најмање три године радног искуства на истим или сличним пословима у струци;
* Да посједује радне, организаторске и стручне способности.

Кандидат за директора Центра за културу дужан је да предложи Програм рада.

Јавни конкурс за избор директора спроводи Савјет Центра за културу у складу са законом.

**Члан 29**

Директора на основу јавног конкурса именује и разрешава Савјет Центра за културу уз сагласност Оснивача.

Мандат директора траје четири године.

**Члан 30**

Ако се не изврши избор директора, Савјет именује вршиоца дужности директора, најдуже до 12 мјесеци.

**Члан 31**

У оквиру свог дјелокруга рада директор доноси одлуке, рјешења, упутства, наредбе, врши расподјелу послова, издаје налоге и смјернице за извршавање послова и радних задатака, потписује финансијску и другу документацију, путне налоге радницима и друго.

За свој рад директор је одговоран Савјету Центра за културу.

**Члан 32**

Директор је дужан да учествује у раду Савјета, даје иницијативе као и одговара на постављена питања члановима Савјета али нема право да учествује у доношењу одлука Савјета.

**Разрјешење од дужности директора**

**Члан 33**

Директор може бити разријешен прије истека мандата ако:

* поднесе оставку;
* не спроводи одлуке Савјета Центра за културу;
* испуни неки од услова прописаних законом за престанак радног односа по сили закона;
* је правоснажно осуђен на безусловну казну затвора;
* поступа супротно закону, Статуту и општим актима Центра за културу;
* Савјет Центра за културу не усвоји Програм рада или Извештај о финансијском пословању Центра за културу;
* не обезбеђује законит рад установе.

Уколико наступи неки од разлога за разрешење директора, Савјет подноси Оснивачу иницијативу за разрешење директора.

**Умјетнички директор Центра за културу**

**Члан 34**

Центар за културу, из области културно-умјетничког стваралаштва, може имати и умјетничког директора.

Умјетнички директор Центра за културу:

1. предлаже програмску концепцију развоја Центра за културу;
2. предлаже умјетнички програм Центра и правила остваривања умјетничког програма;
3. одлучује о технолошко-техничком опремању Центра неопходном за остваривање умјетничког програма;
4. руководи организационим јединицама и запосленима који изводе умјетничке програме у Центру за културу;
5. управља средствима намијењеним за програмске активности у Центру;
6. одлучује о ангажовању запослених и сарадника на реализацији умјетничког програма у Центру за културу;
7. учествује у раду Савјета али нема право да одлучује у доношењу одлука Савјета.

**Члан 35**

Умјетнички директор Центра за културу бира се на основу јавног конкурса, на период од четири године.

За умјетничког директора Центра за културу може бити именовано лице које поред општих услова предвиђених законом испуњава и посебне услове:

1. да има високу стручну спрему, VII 1 ниво образовања, факултет друштвених наука (240 ЦСПК);
2. да има најмање три године радног искуства на истим или сличним пословима у струци;
3. да је афирмисани умјетник или афирмисани стручњак у култури.

**Члан 36**

Умјетнички директор може бити разријешен прије истека мандата, ако:

* поднесе оставку;
* без оправданог разлога не реализује утврђени умјетнички програм;
* ненамјенски и нерационално користи средства којим управља;
* испуни неки од услова за престанак радног односа по сили закона;
* је правоснажно осуђен на безусловну казну затвора.

У случају разрешења умјетничког директора Центра за културу прије истека мандата, послове умјетничког директора обавља директор установе.

**VI ЗАСТУПАЊЕ И ПРЕДСТАВЉАЊЕ**

 **Члан 37**

Центар за културу представља и заступа директор. У случају одсутности директора, Центар за културу заступа лице које он овласти.

**Члан 38**

Директор је овлаштен, да у име Центра за културу у оквиру дјелатности закључује уговоре, врши друге правне послове и радње, да заступа Центар за културу пред судовима и пред другим органима, као и трећим лицима.

**Члан 39**

Директор може пренијети поједина овлашћења за заступање Центра за културу на друге раднике или лица изван Центра за културу, али се овлашћења даље не могу преносити. Обим и садржај овлашћења даје директор.

**VII ФИНАНСИРАЊЕ РАДА**

**Члан 40**

Имовина Центра за културу је имовина Општине Беране.

Општина Беране одговара за обавезе Центра за културу.

**Члан 41**

Средстав за финансирање дјелатности Центра за културу обезбеђују се:

* из средстава Општине Беране;
* сопствених прихода;
* донација и
* других прихода у складу са законом.

Средства за финансирање дјелатности Центра за културу у буџету Општине Беране се утврђују на основу годишњег Програма рада који доноси Савјет уз сагласност СО Беране.

**Члан 42**

Центар за културу је дужан да обавља дјелатност за коју је основан, намјенски користи средства за рад и да СО Беране најкасније до краја априла текуће године поднесе Извештај о раду и Извештај о финансијском пословању за претходну годину.

**Сопствени приходи**

**Члан 43**

Центар за културу може остварити приходе вршењем дјелатности за коју је основан.

Сопствене приходе Центар за културу је дужан да користи за покриће трошкова насталих обављањем послова којима је приход остварен и за унапређење дјелатности, с тим што може дио сопствених прихода користити за повећање зарада запослених и исплату накнада и помоћи за које средства не обезбјеђује оснивач.

Под унапређењем дјелатности сматра се улагање у простор, опрему и друга средства потребна за обављање дјелатности; стручно усавршавање и оспособљавање запослених; побољшање услова рада; учешће у међународним пројектима и активностима и медијско промовисање установе.

**Донације и друге помоћи**

**Члан 44**

Центар за културу је дужан да средства за донацију и друге помоћи користи у складу са намјеном коју одреди донатор, односно давалац помоћи.

Донације и помоћи којима није одређена намјена користе се за остваривање програмских активности.

**Члан 45**

Надзор над радом Центра за културу врши надлежни орган оснивача.

**Планирање, извјештавање и обавезе**

**Члан 46**

Центар за културу ради на основу Програма рада.

Центар за културу доноси Програм рада за наредну годину и усваја Извештај о раду и финансијски извештај за претходну годину.

**Члан 47**

План и програм рада доноси Савјет на предлог директора.

План и програм рада се достављају СО Беране на усвајање.

Програм рада Центра за културу мора бити прилагођен потребама грађана и могућностима Оснивача.

**Члан 48**

Доношењем Програма рада и утврђивањем програмских активности, Центар за културу обезбјеђује континуирано и несметано обављање дјелатности ради које је основан.

**Члан 49**

Центар за културу је дужан да најкасније до краја априла текуће године СО Беране поднесе Извештај о раду и Извештај о финансијском пословању за претходну годину.

**Члан 50**

Директор је дужан, у оквиру својих права и обавеза, да прати, усмјерава и оцјењује остваривање Програма рада и активности и у том циљу предузима одговарајуће мјере за чије је спровођење одговоран.

**Радна тијела**

**Члан 51**

Ради спровођења Програма рада, проучавања појединих питања, припремања општих аката или извршавања задатака и послова који захтијевају заједнички рад и координацију више организационих јединица или сарадњу са другим органима или организацијама, Савјет и директор могу да, у складу са својим надлежностима, образују стална и привремена радна тијела (комисије, радне групе и др.).

У радна тијела се могу ангажовати и представници других органа и организација, научних и стручних институција.

Одлуком о образовању радног тијела утврђује се његов састав, задаци, рок за извршење задатака, административна и техничка подршка и накнада за рад чланова радног тијела.

**VIII ОДГОВОРНОСТ ЗА ОБАВЉАЊЕ РАДНИХ ОБАВЕЗА,**

**ПОСЛОВНИХ И ДРУГИХ ФУНКЦИЈА**

**Члан 52**

Радници су лично и међусобно одговорни за извршавање радних обавеза.

Радници су дужни да средства рада користе одговорно и рационално у складу са техничким и другим нормативама и стандардима.

За повреду радних обавеза и причињену штету радник одговара дисциплински и материјално.

**Члан 53**

Запослени са посебним овлашћењима и одговорностима, у оквиру својих права и дужности, одговара за савјесно обављање повјерених послова за организацију рада и реализацију програма.

**Члан 54**

Дисциплинска и материјалана одговорност радника у Центру за културу потпуније се одређује посебним правилником.

**IX ЈАВНОСТ РАДА**

**Члан 55**

Рад Центра за културу је јаван.

**Члан 56**

Јавност рада Центра за културу обезбjеђује се:

1. Утврђивањем и на одговарајући начин објављивањем радног времена;
2. Објављивањем Програма рада, Извештаја о раду, нацрта, стручних радова, каталога и стручних публикација на сајту Центра за културу и на друге начине у складу са законом;
3. Омогућавање приступа иформацијама у складу са законом;

Јавност рада Центра за културу обезбјеђују Директор и Савјет, у складу са својим надлежностима.

**Информисање запослених**

**Члан 57**

Радници Центра за културу имају право да буду истинито, благовремено и потпуно обавијештени о пословању, материјално-финансијском стању, коришћењу средстава , раду Савјета и директора и о другим питањима од значаја за рад и пословање Центра за културу.

**Члан 58**

Обавjештавање запослених врши се истицањем информација на огласној табли , веб сајту и омогућавањем увида у одговарајућа акта и документацију.

**Члан 59**

За истинито, редовно и благовремено обавјештавање запослених одговоран је директор.

**X ОСТВАРИВАЊЕ САРАДЊЕ СА СИНДИКАТОМ**

**Члан 60**

Савјет, директор и други органи Центра за културу дужни су:

* да остварују сарадњу са организацијом Синдиката у вези са питањима остваривања права радника из рада и по основу рада као и других права утврђених Уставом, законом, колективним уговором, другим општим актима и уговором о раду код послодавца;
* обавјештавају организацију Синдиката о питањим значајним за активности и пословање Центра за културу;
* разматрају предлоге Синдиката и о њима заузимају ставове;
* позивају представнике Синдиката на сједнице на којима се разматрају њихове иницијативе и предлози.

**XI ОПШТИ АКТИ**

**Члан 61**

Статут је основни општи акт Центра за културу.

**Члан 62**

У Центру за културу, се поред Статута доносе и следећи општи акти:

1. Колективни уговор;
2. Правилник о унутрашњој организацији и систематизацији радних мјеста;
3. Правилник о одговорности запослених за повреду радних обавеза;
4. Правилник о решавању стамбених питања радника;
5. Пословник о раду Савјета;
6. Правилник о заштити на раду;

У Центру за културу се према потреби могу доносити и други општи акти.

**Поступак доношења општих аката**

**Члан 63**

Статут и други општи акти припремају се у форми нацрта и предлога.

Нацрте Статута и других аката утврђује Савјет.

Иницијативу за измјене и допуне Статута и других општих аката може да поднесе директор и најмање трећина чланова Савјета.

Ако обим измјена и допуна Статута, односно другог општег акта прелази више од трећине његових важећих одредби, припрема се нови Статут, односно општи акт.

**Појединачна акта**

**Члан 64**

Појединачним актима решава се о правима, обавезама и интересима запослених.

**XII ПРЕЛАЗНЕ И ЗАВРШНЕ ОДРЕДБЕ**

**Члан 65**

На овај Статут, након његовог доношења, сагласност даје СО Беране.

**Члан 66**

Општи акти Центра за културу донијеће се у року од 90 дана од ступања на снагу овог Статута.

**Члан 67**

Даном ступања на снагу овог Статута престаје да важи Статут ЈУ Центар за културу бр. 209 од 14.маја 2009.године, који је усвојио Управни одбор Центра за културу.

**Члан 68**

Овај Статут ступа на снагу осмог дана од дана објављивања у Службеном листу Црне Горе – Општински прописи.

**САВЈЕТ ЈУ ''ЦЕНТАР ЗА КУЛТУРУ'' БЕРАНЕ**

**Број: 01-078/23-571 ПРЕДСЈЕДНИЦА**

**Беране, 12.10.2023.год. Јадранка Тмушић,с.р.**